Tikoy

Ang tikoy (Lan-nang: 甜粿 tiⁿ-kóe) o nian gao () ay isang matamis at malagkit na kakanin ng mga Tsino na niluluto sa pamamagitan ng pagpapasingaw o pagprito rito.Diksyunaryong Tagalog-Ingles ni Leo James English, Kongregasyon ng Kabanalbanalang Tagapag-ligtas, Maynila, ipinamamahagi ng National Book Store, may 1583 na mga dahon, ISBN 971-91055-0-X Habang makakain naman ito sa buong taon, pinakasikat ito tuwing Bagong Taon ng mga Tsino. Kinokonsiderang swerte na kainin ang tikoy sa panahong ito ng santaon, dahil ang nian gao (), ang pangalan nito sa wikang Mandarin, ay isang homonimo para sa "mas mataas na taon" o "tumangkad bawat taon" (), na nangangahulugang "isang mas maunlad na taon". "Taon" ang literal na salin ng  (nián), at "keyk" naman ang literal na salin ng karakter na  (gāo) at kabigkas sa karakter na , na nangangahulugang "matangkad" o "mataas". Eksaktong homonimo rin ang nian gao () ng "malagkit na keyk" (), kung saan "malagkit" ang kahulugan ng karakter na  (nián).

Pinaniwalaaan na handog itong malagkit at matamis na meryenda sa Maykapal ng Kusina, upang mapuno ang kanyang bibig ng malalagkit na kakanin at sa gayon, hindi niya kayang siraan ang pamilyang tao sa harap ng Emperador ng Hade. Kinakain din ito tuwing Pistang Duanwu.

Mula sa Tsina, kumalat ito at naging inspirasyon sa mga kahawig na kakanin sa mga bansa sa Timog-silangang Asya at sa Sri Lanka dahil sa impluwensiya ng mga Tsinong nangibang-bansa.

Isang Pilipinong bersyon din ng tikoy, na tinatawag ring tikoy ng Quezon, ang ginawa sa lalawigan ng Quezon. Hindi tulad ng karaniwang tikoy, ang baryanteng ito ay matamis at katulad ng Hapones na mochi. Ang tikoy ay maaari ding kainin bilang sangkap sa panghimagas na tinatawag na turon, kainin na may kasamang sorbetes at tsokolate, o patungan ng kinayod na niyog at mani.

 Tingnan din 
Kakanin
Tteok

 Mga sanggunian 

Kategorya:Pagkain
Kategorya:Lutuing Tsino